Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 765

1. évfolyam A Bábozás tanulásának céljai az 1. évfolyamon Egyszerű báb (tárgyjáték), sík-, bot-, gyűszűbáb készítése és használata révén alakuljon ki a tanulókban játékbátorság. Szokjanak hozzá a csoporton belüli szerepléshez. Ismerkedjenek meg népi gyermekjátékokkal, bábfigurákkal. A bábozás járuljon hozzá kommunikációs képességeik, kapcsolatteremtő és beszédképességük, testi és térbeli biztonságérzetük, tájékozódási képességük fejlesztéséhez. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. BÁBKÉSZÍTÉS BÁBKÉSZÍTÉS TANULÁSA 1. Síkbábok Síkbábok készítése papírból, textilből, különféle technikával, elől-hátul díszítve (kétoldalas ábrázolással) Részt vesz a síkbábok elkészítésében közvetlen pedagógusi segítés mellett. Karakteres, esztétikus megjelenésű síkbábot tud önállóan készíteni. 2. Fakanálbábok Fakanálbábok készítése különféle öltöztetéssel, karakterábrázolással, mesefigurák ábrázolásával Részt vesz a fakanálbábok elkészítésében közvetlen pedagógusi segítés mellett. Karakteres, esztétikus megjelenésű fakanálbábot tud önállóan készíteni. 3. Rögtönzött bábok Rögtönzött bábok készítése terményekből (kukoricacsutka, mákgubó, vadgesztenye stb.) tárgyakból, dugóból, pingponglabdából, dobozokból, zokniból Részt vesz a rögtönzött bábok elkészítésében közvetlen pedagógusi segítés mellett. Karakteres, esztétikus megjelenésű rögtönzött bábot tud önállóan készíteni. 4. Zacskóbábok Zacskóbábok készítése, állatfiguráknál a jellegzetes szemek, szájak stb. jelölése Részt vesz a zacskóbábok elkészítésében közvetlen pedagógusi segítés mellett. Karakteres, esztétikus megjelenésű zacskóbábot tud önállóan készíteni. 5. Kesztyűbábok A kesztyűbábkészlet darabjainak applikálása, átöltöztetésének gyakorlása Részt vesz a kesztyűbábok applikálásában, átöltöztetésében közvetlen pedagógusi segítés mellett. Karakteres, esztétikus megjelenésű kesztyűbábot tud önállóan applikálni, felöltöztetni. II. BÁBMOZGATÁS BÁBMOZGATÁS TANULÁSA 1. Bábtartás

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes